Germanium - Wikipedia

# Germanium

### From Wikipedia

32 | (Ga) ← Germanium → As

Si
↑
Ge
↓
Sn

Periodensystem

Allgemeen
Naam, Teken, Atomtall | Germanium, Ge, 32
Cheemsch Serie | Halfmetallen
Klöör | witt, licht grau
Atommass | 72,64 g/mol
Elektronenkonfiguratschoon | [Ar]3d104s24p2
Elektronen je Schaal | 2, 8, 18, 4
Physikaalsche Egenschoppen
Phaas | Faststoff
Dicht (bi RT) | 5,323 g·cm−3
Smöltpunkt | 1211,40 K (938,25 °C)
Kaakpunkt | 3106 K (2833 °C)
Atomare Egenschoppen
Kristallstruktur | kubisch flachzentreert
Ionisatschoonsenergien | 1.: 762 kJ/mol
2.: 1537,5 kJ/mol
3.: 3302,1 kJ/mol
Atomradius | 125 pm
Annere Egenschoppen
Isotopen (Utwahl)

Hööftartikel: Isotopen vun Germanium
Iso | VN | t½ | VO | VE (MeV) | VP
--- | --- | --- | --- | --- | ---
68Ge | künstlich | 270,8 d | ε | - | 68Ga
70Ge | 21,23% | Ge is mit 38 Neutronen stabil.
71Ge | künstlich | 11,26 d | ε | - | 71Ga
72Ge | 27,66% | Ge is mit 40 Neutronen stabil.
73Ge | 7,73% | Ge is mit 41 Neutronen stabil.
74Ge | 35,94% | Ge is mit 42 Neutronen stabil.
76Ge | 7,44% | Ge is mit 44 Neutronen stabil.

Germanium (lat.: Germania – Düütschland) is een cheemsch Element, dat de Atomtall 32 hett un to de Grupp von de Halfmetallen höört. Dat cheemsch Teken is Ge. De Naam is na dat Heimatland von Clemens Winkler nöömt, de dat Element opdeckt hett.

## [Ännern] Historie

Dat Halfmetall Germanium.

An’n 6. Februar 1886 is dat Germanium to’n eersten mol nawiest worrn. Clemens Winkler, een Chemiker, de an de Bargakademie in Freiberg arbeiden de, hett dat niege Element funnen, as he dat Mineral Argyrodit ünnersögt hett. Beten later hett sik rutstellt, dat Germanium dat Eka-Silizium weer, dat Dmitri Iwanowitsch Mendelejew all 1871 vörutseggt har. Dat bedüüd, dat Germanium in dat Periodensystem een ünner dat Silizium steiht.

## [Ännern] Egenschoppen un Vörkommen

Germanium warrt to de Halfmetallen rekent, bi dat ober de metallsch Eegenschoppen den grötteren Andeel hebbt. Dat Element höört to de wenigen Stoffen, de in fletig en gröttere Dicht hebbt, as in fasten Tostand.

Germanium is twor wiet verbreed, kummt ober man blots in lütte Konzentraschoonen vör. In’n Dörsnitt kommt 1,5 g Germanium op 1 t Material von de Eerdkrust. Faken warrt dat tosamen mit Kopper oder Zink-Ierzen funnen. De bedüdensden Mineralen sünd: Argyrodit, Canfieldit, Germanit un Reniérit.

## [Ännern] Verwennen un Bruuk

Germanium weer fröher as Halfleider dat wichtigste Material in de Elektronik, bit dat vun’n Silizium verdrängt worrn is. Hüüt warrt Germanium blots noch in de Hoochfrequenztechnik bruukt.

De tweete Hööftanwennen vun Germanium is in de Infrarootoptik. Hier warrt dat bruukt för Finster un Linsensystemen un för Gläs, de Infratrootlicht dörlaat un ok Chalkogenidgläs nöömt warrt. So welke warrt t. B. in Nachtsichtgeräten oder Warmsbildkameras insett.

Goot bruken kanns Germanium ok bi’t Herstellen vun Glasfaserkabel, Lichtbülgenleiders un Polyesterfasern. In de modernen Lichtwellenleiders in de Telekomunikatschoon warrt en Germaniumschicht üm den innern Faserkarn maakt, üm de Totalreflekschoon vun de Lichtbülgen beter hintokriegen. In de Polyesterchemie warrt Germanium as en Katalysater bruukt.

In’n Ünnerscheed to Stahl geiht bi Germanium nich de Kristallstruktur twei, wenn Neutronenstrahlen doropfallt, wiel dat Germanium de Neutronen elastisch opfangt. Bit nu warrt disse Opdecken ober noch nich för Reakter t. B. utnütt.

Vun „http://nds.wikipedia.org../../../g/e/r/Germanium.html“

Sietenkategorien: Chemisch Element

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Afrikaans
- العربية
- Bosanski
- Català
- Corsu
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- Lojban
- 한국어
- Kurdî / كوردي
- Latina
- Lëtzebuergesch
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- தமிழ்
- ไทย
- Türkçe
- Oyghurque
- Українська
- اردو
- O'zbek
- 中文